Os  Estatos Unitos tienen a mayor tasa de población presa d'o mundo,[161] asinas como a mayor población total presa.[162] En primerías de l'anyo 2008, más de 2,3 millons de presonas yeran presas, más d'un de cada 100 adultos.[163] A tasa actual ye alto u baixo siet vegatas mayor que as zifras de l'anyo 1980.[164] Os hombres afroamericans son engarcholatos alto u baixo seis vegatas más que os hombres blancos y tres más que os hombres hispanos.[161] En 2006, o ratio de dentratas de chent en a garchola yera tres vegatas mayor que en Polonia, o siguient país con mayor ratio seguntes a  Organización ta la Cooperación y o Desenvolique Economico (OECD).[165] Ye o país a on que más presonas s'engarcholan debito a temas de drogas.[161][166] Encara que ye abolita en a mayoría d'os países occidentals, a pena de muerte encara existe en os Estatos Unitos por bells crimens federals y melitars y en trenta y seis estatos. Dende l'anyo 1976, quan a Cort Suprema d'Estatos Unitos reinstauró a pena capital dimpués d'una moratoria de quatre anyadas, ha habito más de 1.000 eixecucions.[167] En 2006, estió lo seiseno país con mayor numero d'eixecucions d'o mundo por dezaga nomás de China, Irán, Pakistán, Iraq y Sudán.[168] En 2007, Nueva Jersey se convirtió en o primer estato en abolir de traza lechislativa la pena de muerte dende 1976, seguito de Nuevo Mexico en 2009.